paragraph_text: Nina Elisabet Persson (6. rujna 1974., Örebro, Närke, Švedska) je švedska pjevačica i tekstopisac. Glavni je vokal indie-pop sastava The Cardigans. Nina je također radila i kao solo umjetnik, objavivši dva albuma u projektu A Camp, pojavljuje se na albumu Monsieur Gainsbourg Revisited francuskog pjevača Serga Gainsbourga. Radila je s rock grupom Sparklehorse, te je član kolektiva The Cake Sale, koji je izdao jedan istoimeni album 2006. godine s ciljem prikupljanja novca za dobrotvorne svrhe. Persson je svoj glumački debi imala u filmu Om Gud vill (hr. Ako Bog hoće) koji je objavljen 2006. godine. Na albumu Send Away the Tigers velške alernativne rock grupe Manic Street Preachers pojavljuje se u pjesmi Your Love Alone Is Not Enough. Godine 2009. sudjeluje u pjesmi Sparklehorsa i Danger Mousa.